*Proiect*

**H O T Ă R Î R E**

 pentru aprobarea Regulamentului cu privire la

consolidarea pachetelor de acțiuni ale statului

În temeiul art. 12 lit. b1) și art. 441 al Legii nr.121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, în scopul majorării pachetelor de acțiuni ale statului în societățile pe acțiuni cu capital majoritar de stat și/sau de interes național, Guvernul **HOTĂRĂŞTE:**

 Se aprobă Regulamentul cu privire la consolidarea pachetelor de acțiuni ale statului (se anexează).

**Prim-ministru Chiril GABURICI**

Contrasemnează:

Viceprim-ministru,

ministrul economiei Stephane Christophe BRIDE

Ministrul finanţelor Anatol ARAPU

Aprobat

prin Hotărârea Guvernului

nr.\_\_\_\_ din \_\_\_\_\_\_\_\_\_

**REGULAMENT**

**cu privire la consolidarea pachetelor de acțiuni ale statului**

1. Regulamentul cu privire la consolidarea pachetelor de acțiuni ale statului (în continuare – Regulament) este elaborat în conformitate cu prevederile Legii nr.1134-XIII din 02.04.1997 privind societăţile pe acţiuni, Legii nr.171 din 11.07.12 privind piaţa de capital și altor acte legislative și normative, și stabileşte modul de consolidare a pachetelor de acţiuni ale statului în societățile pe acțiuni cu capital majoritar de stat şi/sau de interes naţional prin achiziționarea acțiunilor de la acționarii minoritari ale societăților respective. Achiziționarea acțiunilor se efectuează prin:
	1. procurarea de către stat a pachetelor de acţiuni proprietate privată a persoanelor fizice sau juridice – acționari ai societății pe acțiuni;
	2. schimbul de bunuri, inclusiv acţiuni, pasibile privatizării pe acţiuni proprietate privată a persoanelor fizice sau juridice – acționari ai societății pe acțiuni.
2. Consolidarea pachetului de acţiuni ale statului într-o societate pe acțiuni cu capital majoritar de stat şi/sau de interes naţional se efectuează în baza unei hotărâri de Guvern, elaborată și promovată de autoritatea administrației publice centrale de specialitate, în administrarea căreia se află societatea pe acțiuni.
3. Hotărârea va stabili numărul de acțiuni ce urmează a fi achiziționate de către stat, prețul de achiziționare al unei acțiuni, modul de achiziționare, durata de desfășurare a procedurii de consolidare, lista bunurilor proprietate de stat pasibile de privatizare oferite pentru schimb, coordonată cu Agenția Proprietății Publice subordonată Ministerului Economiei (în continuare – Agenţia Proprietăţii Publice), suma mijloacelor bănești necesară pentru achiziționare, precum și sursa de finanțare, reieșind din mărimea acesteia.

Prețul de achiziționare a unei acțiuni se va determina în conformitate cu prevederile art. 23 alin. (2) al Legii nr.171 din 11.07.2012 privind piața de capital, iar durata de desfășurare a procesului de consolidare se va determina în conformitate cu art.20 alin. (7) al aceleiași legi.

Cheltuielile aferente achiziționării de către stat a acțiunilor proprietate privată vor fi suportate din contul mijloacelor, prevăzute în acest scop în bugetul Ministerului Economiei.

1. La consolidarea pachetelor de acţiuni în societățile pe acțiuni cu capital majoritar de stat şi/sau de interes naţional acceptate de Guvern (în continuare – operațiune de consolidare) pot participa persoane fizice și juridice – acționari ai societăților respective.
2. Pentru desfășurarea operațiunii de consolidare, Agenţia Proprietăţii Publice instituie prin ordin, pentru fiecare caz în parte, Comisia de consolidare a pachetelor de acțiuni ale statului (în continuare – Comisia) în număr de cel puțin 5 persoane, în componenţa căreia se includ reprezentanţi cu funcții de conducere din cadrul Agenţiei Proprietăţii Publice, Ministerului Economiei, Ministerului Finanţelor, Comisiei Naționale a Pieței Financiare și autorităţilor administraţiei publice centrale de specialitate care administrează pachetele de acţiuni ale statului în societăţile pe acţiuni antrenate în operațiunea de consolidare.

Preşedintele Comisiei și secretarul acesteia vor fi numiți din rândul reprezentanţilor Agenţiei Proprietăţii Publice și/sau Ministerului Economiei.

1. Şedinţele Comisiei sunt deliberative dacă la ele participă cel puţin două treimi din membrii acesteia. Deciziile Comisiei se adoptă cu votul deschis a cel puţin două treimi din numărul membrilor Comisiei prezenţi la şedinţă.

La ședințele Comisiei pot participa cu vot consultativ și reprezentanții salariaților/sindicatelor din societățile pe acțiuni antrenate în operațiunea de consolidare.

1. Atribuțiile de bază ale Comisiei sunt:
2. stabilirea valorii bunurilor, inclusiv acțiunilor ce se oferă pentru schimb;
3. stabilirea termenelor de prezentare a cererilor de către acționari (ofertanți);
4. aprobarea comunicatului informativ, conform modelului prezentat în anexa nr.1;
5. adoptarea altor decizii ce vizează procesul de consolidare.
6. Membrii Comisiei sunt obligaţi:
7. să participe la şedinţele Comisiei;
8. să respecte principiile legalităţii, transparenţei, egalităţii de tratament, imparţialităţii și nediscriminării în procesul de examinare a cererilor;
9. să semneze procesele-verbale ale ședințelor Comisiei sau să prezinte în scris opinia lor separată.
10. Agenţia Proprietăţii Publice va asigura publicarea comunicatului informativ în Monitorul Oficial al Republicii Moldova, plasarea pe pagina web a Agenţiei și va informa în scris societatea pe acțiuni, pentru care s-a inițiat operațiunea de consolidare, referitor la intenția de a efectua achiziționarea acțiunilor. Termenul de recepționare a cererilor pentru consolidarea pachetului de acțiuni ale statului este cel puțin 30 de zile calendaristice și cel mult 60 de zile calendaristice de la data publicării comunicatului informativ.
11. Comunicatul informativ cu privire la consolidarea pachetelor de acțiuni ale statului va include:
	1. denumirea şi adresa juridică a societăţii pe acțiuni pentru care se inițiază consolidarea pachetului de acțiuni ale statului;
	2. cota-parte deţinută de către stat în capitalul social al societății respective;
	3. numărul de acţiuni ce se achiziţionează;
	4. prețul de achiziționare;
	5. lista și valoarea bunurilor pasibile privatizării ce se oferă pentru schimb, după caz;
	6. condiţiile de efectuare a operaţiunii de consolidare;
	7. termenul limită de depunere a cererilor de participare la operaţiunea de consolidare;
	8. alte date, după caz.
12. Participanţii la operaţiunea de consolidare care achiziţionează un important pachet de acţiuni se vor conforma prevederilor articolului 84 al Legii privind societăţile pe acţiuni și articolului 22 al Legii concurenței nr.183 din 11.07.2012.
13. În termenele stabilite în comunicatul informativ, acţionarii societății pe acțiuni, pentru care s-a anunțat achiziționarea de acțiuni, sunt în drept să depună la Agenția Proprietății Publice cerere de participare la operaţiunea de consolidare și declaraţia pe propria răspundere că acţiunile deţinute nu sunt grevate de sarcini, conform anexei nr.2. La cerere se vor anexa:
14. extrasul din registrul deținătorilor de valori mobiliare al societății pe acțiuni pentru care s-a anunțat achiziționarea de acțiuni. Data eliberării extrasului nu poate preceda data publicării comunicatului informativ;
15. copia deciziei înregistrării de stat, autentificată de conducător și documentul care confirmă împuternicirile de reprezentare – pentru persoanele juridice;
16. copia de pe buletinul de identitate – pentru persoanele fizice.
17. Comisia, în termen de până la 10 zile de la data limită de recepționare a cererilor, va:

a) examina cererile înaintate de ofertanți;

b) adopta decizii privind efectuarea operaţiunii de consolidare;

c) determina numărul şi valoarea acţiunilor sau cota-parte a bunurilor care urmează să fie transmise fiecărui acţionar după efectuarea operaţiunii de consolidare prin schimb de bunuri;

d) aproba proiectul contractului de achiziționare;

e) adopta alte decizii ce vizează operațiunea de consolidare.

1. Operaţiunea de consolidare prin schimb de bunuri se efectuează în mărime echivalentă valorii acestora.

 Prețul unei acțiuni a statului ce se oferă pentru schimb va fi cel mai mare preț dintre prețul mediu ponderat de tranzacționare aferent ultimelor 12 luni anterioare publicării comunicatului informativ și valoarea activelor nete pe o acțiune a societății, conform ultimii situații financiare auditate. Valoarea altor bunuri ale statului antrenate în operațiunea de schimb se determină în baza actului de evaluare, întocmit de persoane autorizate în domeniul respectiv.

1. În cazul în care numărul total de acțiuni propuse de către ofertanți pentru achiziționare este mai mare decât cel anunțat, la adoptarea deciziei privind efectuarea operaţiunii de consolidare se va respecta principiul proporționalității, acțiunile fiind achiziționate proporțional numărului lor indicat în cerere.

În cazul, în care valoarea totală a acţiunilor solicitate în cereri depăşeşte valoarea acţiunilor din unele societăţi pe acţiuni oferite spre schimb, cererile vor fi satisfăcute în ordinea depunerii.

1. În termen de 5 zile lucrătoare de la data adoptării de către Comisie a deciziei de consolidare, Agenția Proprietății Publice va înștiința participanţii despre necesitatea perfectării documentelor aferente tranzacţiei de achiziționare a acţiunilor.
2. Contractele de achiziționare a acțiunilor și actele aferente operațiunii de consolidare vor fi semnate de Agenţia Proprietăţii Publice și participanții acceptați de Comisie, în termen de până la 20 zile lucrătoare de la data înștiințării participanților despre decizia Comisiei.
3. După încheierea contractelor de achiziționare, părţile efectuează tranzacţiile aferente în conformitate cu legislaţia în vigoare.
4. Operaţiunea de consolidare a pachetelor de acțiuni ale statului se consideră finalizată după efectuarea înscrierilor respective în registrul deținătorilor de valori mobiliare ale societăţilor pe acţiuni implicate.
5. Cheltuielile ce țin de înregistrarea tranzacției de achiziționare vor fi suportate de Agenția Proprietății Publice, iar cele ce țin de înregistrarea drepturilor asupra acțiunilor oferite pentru schimb – de participanţii la operaţiunea de consolidare .
6. Litigiile apărute în procesul de efectuare a operaţiunii de consolidare care nu vor fi soluţionate pe cale amiabilă, vor fi transmise spre soluţionare instanţelor judecătoreşti competente ale Republicii Moldova.

Anexa nr.1

la Regulamentul cu privire

la consolidarea pachetelor de acţiuni ale statului

**Comunicat informativ - model**

Agenţia Proprietăţii Publice anunță inițierea procesului de consolidare

 a pachetului de acțiuni ale statului

I. Agenţia Proprietăţii Publice anunţă achiziţionarea acţiunilor în societatea pe acțiuni:

|  |  |  |  |  |  |  |
| --- | --- | --- | --- | --- | --- | --- |
| Nr. d/o | Numărul de înregistrare a emisiei (cod ISIN) | Denumirea societății pe acțiuni | Adresa societății pe acțiuni | Cota parte deţinută de stat | Acţiuni ce se achiziţionează | Preţul de achiziţionare al unei acţiuni, lei |
| Numărul, buc. | % | Numărul, buc. | % |
|  |  |  |  |  |  |  |  |  |

II. Se propun pentru schimb următoarele bunuri proprietate de stat pasibile de privatizare:

|  |  |  |  |  |  |
| --- | --- | --- | --- | --- | --- |
| Nr. d/o | Denumirea bunului/ societății pe acțiuni | Adresa bunului / societății pe acțiuni | Numărul de înregistrare a emisiei (ISIN) | Cota parte propusă pentru schimb | Preţul de schimb al bunului/unei acţiuni, lei |
| Numărul, buc. | % |
|  |  |  |  |  |  |  |

Notă: În procesul de consolidare a pachetelor de acțiuni ale statului în societățile pe acțiuni prin procurare, compartimentul II se va omite.

Anexa nr.2

la Regulamentul cu privire

la consolidarea pachetelor de acţiuni ale statului

Denumirea societății pe acțiuni\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa de reşedinţă (juridică): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**CERERE - MODEL**

**pentru consolidarea pachetului de acţiuni ale statului**

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( acţionarul –numele, prenumele sau denumirea completă a persoanei juridice)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( numele, prenumele persoanei împuternicite a persoanei juridice)

Codul personal sau fiscal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tipul persoanei \_\_\_\_\_\_\_\_\_\_\_\_\_\_\_\_ (F-fizică, J-juridică)

Numărul înregistrării de stat (pentru persoanele juridice) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Documentul de identificare: Tipul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Data „\_\_\_\_\_” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Seria \_\_\_\_\_\_\_\_ Numărul \_\_\_\_\_\_\_\_\_\_\_\_\_\_Organul care l-a eliberat \_\_\_\_\_\_\_\_\_\_\_\_\_

2. Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Documentul care confirmă împuternicirile de reprezentare: Tipul \_\_\_\_\_\_\_\_\_\_\_\_\_\_\_\_ Data „\_\_\_\_” \_\_\_\_\_\_\_\_\_\_\_\_

 Seria \_\_\_\_\_\_\_\_ Numărul \_\_\_\_\_\_\_\_\_\_\_\_\_Organul care l-a eliberat \_\_\_\_\_\_\_\_\_\_\_\_\_\_\_

4. Numărul de valori mobiliare ale emitentului propuse pentru schimb/procurare \_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) bucăți

în valoare totală, conform activelor nete, de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) lei.

(cu cifre şi litere)

***5.a) Pentru procedura de achiziţionare prin schimbul de bunuri se va completa următorul tabel :***

|  |  |  |  |  |
| --- | --- | --- | --- | --- |
| Nr. d/o | Denumirea emitentului  | Numărul acţiunilor solicitate | Valoarea unei acţiuni conform activelor nete,lei | Valoarea totală a acţiunilor, lei col.3×col.4 |
| 1 | 2 | 3 | 4 | 5 |
|   |  |  |  |  |
|   |  |  |  |  |
|  | **Total** |  | X |  |
|  |

 ***b) Pentru procedura de achiziţionare prin procurare se va indica modalitatea de efectuare a plății:***

 Solicit ca suma ce îmi revine în rezultatul efectuării tranzacţiei în mărime de \_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) lei să fie achitată prin: \_\_\_\_\_\_\_\_\_\_\_\_\_\_\_\_ (mandat poștal cu confirmare de primire sau virament). Denumirea băncii\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ OFI \_\_\_\_\_\_\_\_\_\_\_\_\_\_\_\_\_\_ Cont\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 6. Prin semnarea prezentei, subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar pe proprie răspundere că la momentul semnării cererii acţiunile deţinute nu sunt grevate.

Am luat cunoştinţă cu condiţiile de desfăşurare a schimbului/procurării de acţiuni şi le accept.

Semnătura \_\_\_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_ Telefon \_\_\_\_\_\_\_\_\_\_\_\_

***Anexe:*** 1. extras din registrul deţinătorilor de valori mobiliare a societăţii pe acţiuni pentru care s-a anunțat achiziționarea de acțiuni;

2. copia de pe decizia de înregistrare de stat, autentificat de conducător și documentul care confirmă împuternicirile de reprezentare – pentru persoanele juridice;

3. copia de pe buletinul de identitate – pentru persoanele fizice.